18/03/2014 | Administración LocalMunicipal
Arteixo
Persoal
Convocatoria e bases específicas para a cobertura en propiedade de dúas prazas do posto de persoal laboral fixo de Psicólogo/a, polo procedemento de concurso-oposición

Dpto. de Persoal e RR. HH. É obxecto da presente a aprobación da Convocatoria unitaria e regulación das Bases especificas que, comprementarias á Convocatoria e Bases xerais de diversos procesos selectivos, aprobadas por Acordo de Xunta de Goberno de data 11 de decembro 2013, (publicadas no BOP de 30 dec.2013), rexirán no proceso selectivo para a cobertura en propiedade de dúas prazas do posto de persoal laboral fixo de PSICÓLOGO/A, grupo profesional II do Convenio de persoal laboral do Concello de Arteixo (equiparado ao grupo A2, segundo clasificación do EBEP) correspondentes á OEP 2012 e anteriores do Concelllo de Arteixo. Ademais dos requisitos establecidos con carácter xeral na Convocatoria e Bases xerais aprobadas por Xunta de Goberno de 11 de decembro, os aspirantes deberán acreditar o seguinte requisito de titulación: - Título de Licenciado universitario en Psicoloxía ou equivalente (Grao universitario en Psicoloxía) De conformidade ao establecido polas Bases xerais, o prazo de presentación de instancias será de 20 días naturais, contados a partir do seguinte da publicación desta convocatoria específica no BOE. As tasas de dereitos de exame quedan establecidas en 35´50 euros, debendo adxuntarse á documentación requerida, a carta de pagamento destas tasas ou a acreditación de exención de pago das mesmas (certificado de minusvalía superior ao 33% ou certificado do Inem de desempregado de longa duración, isto é 12 meses coma demandante de emprego no periodo de 18 meses inmediatamente anterior á data de finalización do prazo de presentación de instancias) As formas e documentación necesaria para presentar a instancia están sinaladas nas Bases xerais antes referenciadas, de conformidade ao establecido polo art.38 e concordantes da Lei 30/92 de 26 de novembro. Rexirase polas normas establecidas nas Bases xerais. O Proceso selectivo consistirá nun CONCURSO- OPOSICIÓN, conformada polas seguintes Fases e exercicios: FASE DE CONCURSO: de carácter non eliminatorio, a puntuación máxima total posible nesta fase será de 40 puntos, correspondentes ao 40% da puntuación total do proceso. A fase de concurso realizarase de conformidade ao seguinte BAREMO DE MÉRITOS: 5.1. A: MERITOS ACADÉMICOS: máximo do presente apartado 15 puntos, non sendo resultado da suma independente das puntuacións máximas parciais dos diferentes epígrafes descritos a continuación. Asi mesmo, cada mérito unicamente poderá ser valorado nun dos seguintes epígrafes: - Por titulación superior ao nivel establecido como requisito de acceso: * Por Masters, Cursos de postgrao, Cursos de especialización universitaria e outros (superiores a 150 h) directamente relacionados co posto de traballo convocado: 7 puntos por cada un ate un máximo de 15 puntos - Por formación impartida por Administracións, sindicatos ou centros e entidades formativas homologadas, directamente relacionadas coas funcións do posto de traballo convocado: * por cada 20 horas acumuladas, 0´5 puntos ate un máximo de 10 puntos -Por formación impartida por Administracións, sindicatos ou centros e entidades formativas homologadas, directamente relacionadas coa Administración pública: * por cada 20 horas acumuladas, 0´5 puntos ate un máximo de 5 puntos - Por titulo de coñecemento de lingua galega de nivel superior ao CELGA IV: * Curso linguaxe administrativa nivel medio: 1 punto * Curso linguaxe administrativa, nivel superior: 1´5 puntos (Unicamente valorarase o curso de maior nivel e puntuación) 5.1. B MÉRITOS PROFESIONAIS (máximo 25 puntos) - Por experiencia profesional na Administración pública e/ou en entidades sen ánimo de lucro, asociacións, etc. en postos de igual categoría ao posto convocado, Psicólogo/a en departamentos de serv. sociais, educación, CIM e similares: 1 punto por cada 6 meses acumulados ate un máximo de 20 puntos -Por experiencia profesional noutros postos técnicos (A1- A2) relacionados co eido dos servizos sociais comunitarios ou especializados, tanto na Admón pública como privada: 0´25 puntos por cada 6 meses acumulados ate un máximo de 5 puntos.5.2 FASE DE OPOSICIÓN: 60 puntos máximo, correspondentes ao 60% do total do proceso selectivo. Á puntuación obtida por cada aspirante coa suma das puntuacións dos distintos exercicios desta Fase, se lle sumará a puntuación obtida na fase de concurso, sendo proposto para contratación o/a aspirante/s que acade a maior puntuación total en todo o proceso. A fase de oposición consistirá na realización dos seguintes EXERCICIOS, todos eles de carácter obrigatorio e eliminatorio: Consistirá na realización dun exercicio teórico consistente na exposición escrita de dous temas elexidos polos aspirantes dun total de 4 elexidos aleatoriamente por sistema de sorteo- dous do temario xeral e dous do específico), relacionados co temario anexo da convocatoria (Anexo xeral e específico. Dos dous temas desenvoltos polos aspirantes, un obrigatoriamente corresponderá ao temario xeral e o outro ao temario específico. A duración máxima para a realización deste exercicio será de 60 minutos, poidendo o Tribunal determinar tempos inferiores si así o estima convinte. Toda vez rematado o tempo de exame, o Tribunal poderá determinar a lectura do exercicio si así o estima convinte, quedando capacitado para realizar canta pregunta consideren en relación tanto á exposición escrita dos aspirantes como en relación ao temario anexo á convocatoria. A lectura do exercicio ningún caso poderá ser superior a 30 minutos para cada un dos aspirantes. No suposto de que algún aspirante non proceda á lectura, no suposto de que o tribunal determine a mesma, a cualificación do exercicio será directamente non apto, sen mais avaliación. O exercicio será cualificado de 0 a 20 puntos máximo, sendo necesario acadar unha puntuación de 10 puntos para o superar, dado o seu carácter eliminatorio. O segundo exercicio, igualmente de carácter obrigatorio e eliminatorio consistirá na realización dun/varios supostos prácticos determinados polo Tribunal con carácter inmediatamente previo á realización do exercicio e relacionado directamente co temario xeral e específico anexo á presente e coas funcións propias do posto convocado. O exercicio práctico terá unha duración non superior a 120 minutos (2 horas) quedando o tribunal capacitado para determinar tempos inferiores de realización do mesmo. Toda vez rematado o tempo de exame, o Tribunal poderá determinar a lectura do exercicio si así o estima convinte, quedando capacitado para realizar canta pregunta consideren en relación tanto á exposición escrita dos aspirantes como en relación ao temario anexo á convocatoria. A lectura do exercicio ningún caso poderá ser superior a 30 minutos para cada un dos aspirantes. A puntuación deste exercicio será de 0 a 40 puntos, sendo necesario acadar unha puntuación de 20 puntos para o superar, dado o seu carácter eliminatorio. O exame de coñecemento de lingua galega, de caracter obrigatorio e eliminatorio, consistirá na traducción escrita dun texto facilitado polo Tribunal do castelán ao galego, nun tempo máximo de 30 minutos. O exercicio será cualificado como Apto/Non apto. Quedaran excluidos da obriga de realización deste exercicio, os aspirantes que acrediten estar en posesión do título de lingua galega correspondente ao nivel CELGA IV. Os aspirantes serán convocados para realización de cada exercicio en chamamento único, procedéndose ao mesmo, salvo casos de forza maior debidamente acreditados e apreciados discrecionalmente polos membros do tribunal. O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos. De conformidade ao establecido na Convocatoria e Bases xerais, a composición nominativa do Tribunal, como órgano seleccionador específico deste proceso selectivo, será publicado xunto coa listaxe definitiva de aspirantes admitidos e excluidos. Os membros do tribunal, titulares e suplentes, deberán presentar a súa abstención nos casos que establece o art.28 da lei 30/92 de 26 de novembro, poidendo ase mesmo os aspirantes solicitar a recusación destes, si concurresen as circunstancias determinadas polo artigo 29 da mesma lei. Ase mesmo, o Tribunal, poderá determinar a asistencia de cantos asesores considere oportunos, quenes actuarán con voz e sen voto e, ao igual que os restantes membros deste órgano seleccionador, actuarán en nome e representación propia. Rexirase polo establecido nas Bases xerais. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicábel para o non previsto na presente convocatoria o Real Decreto 364/95 de 10 de marzo; a Lei 7/1985, de 2 de abril; o Real Decreto Lexislativo 781/1986, de 18 de abril, RD 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007 de 13 de abril, Lei 13/2007 de modificación da Lei 4/1988 da Función pública de Galicia e demais concordantes. O/a aspirante, dende a súa contratación, quedará obrigado a utilizar os medios que para o exercicio das súas funcións poña á súa disposición o Concello.1.- A Constitución Española de 1978. Dereitos e deberes fundamentais dos cidadáns 2.- A Coroa: As funcións do Rei. O refrendo. As Cortes xerais: composición, atribucións e funcionamento. Aspectos básicos do proceso de elaboración e aprobación das leis.3.- O Poder xudicial. Consello xeral do poder xudicial 4.- O Goberno e a Administración. Goberno e Cortes xerais. Designación, duración e responsabilidade do Goberno 5.-A organización territorial do Estado. As comunidades autónomas, sistema de distribución competencial.6.- O Estatuto de Autonomía de Galiza. As institucions da CC. AA.: O Parlametno. O Consello da Xunta. O Presidente. O Valedor do Pobo. O Tribunal de Contas.7.- O acto administrativo: Concepto, clases e elementos. Nulidade e anulidade. A revisión de actos. A revogación de actos. A rectificación de erros materiais ou de feito.8.-A eficacia dos actos administrativos. Executividade. Notificación dos actos. Publicación das disposicións xerais e actos administrativos. Demora e retroactividade da eficacia.9.- Os recursos administrativos: principios xerais. Actos susceptibles de recursos administrativos. Clases de recursos: tramitación, prazos e efectos do silencio.10.- Procedimentos substitutivos dos recursos: conciliación, mediación e arbitraxe. A suspensión da execución do acto recurrido. As reclamacións previas ao exercicio de accións civis e laborais.11.- Procedemento administrativo (I): natureza e fins. Regulamentación legal. Principios xerais de procedimento administrativo. Os interesados no procedimento administrativo. Dereitos dos cidadáns, en particular, acceso ós rexistros e arquivos.12.- Procedimento administrativo (II): Termos e prazos. Iniciación, ordenación e instrucción. Participación dos interesados. Terminación do procedimento: A resolución. Terminación convencional. Outros modos de terminación: desestimento, renuncia e caducidade. O silencio administrativo.13.- Natureza, extensión e límites da xurisdicción contenciosoadministrativa. Órganos e competencias na orde xurisdiccional contenciosoadministrativa.14. O rexime local. Evolucion. A Carta Europea da autonomía local. A autonomía local: significado, contido e limites.15.- Entidades que integran a administración local. Marco competencial 16.- O Concello. Competencias municipais. Organización municipal, órganos necesarios e complementarios. Constitución, vixencia e finalización do mandato corporativo.17.-O Alcalde: atribucións. O Pleno: composición e atribucións. Os Tenentes de Alcalde e os Concelleiros: competencias e atribucións.18.- Xuntas de Goberno. Comisións informativas e outros órganos colexiados na Administración Local.19.- Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O Rexistro de documentos.20.- A potestade Regulamentaria das Entidades Locais. Órganos titulares. As Ordenanzas e Regulamentos. Elaboración e aprobación das Ordenanzas e Regulamentos. procedemento de elaboración. limites. control da potestade regulamentaria. A publicación das normas locais. Os bandos 21.- Servizos públicos locais. Concepto e forma de xestión.22.-Xestión indirecta dos servicios: concepto, modalidades e réxime.23.- Facendas Locais. Clasificación de ingresos e gastos. Estructura do Orzamento municipal. Procedimento de aprobación e modificación do Orzamento municipal 24.-Ordenanzas fiscais. Recursos de facendas locais.25.- Principais novedades na contratación administrativa coa LCSP. O RDLex 3/2011 de 14 de novembro do texto refundido da LCSP.26. Rexime xurídico dos contratos das administracions públicas. Tipos de contratos. Negocios excluidos. Principios da contratación do sector público.27.- Xeografía e Demografía de Arteixo. Situación, orografía, xeoloxía e hidroloxía. Vexetación, climatoloxía, división por parroquias. Historia de Arteixo. Patrimonio cultural e histórico. Arquitectura relixiosa, popular e civil.28.- Lei 7/2007 de 13 abril, do Novo Estatuto do empregado público. Tipoloxía e organización do persoal público. Dereitos e deberes do persoal público.29.- Situacións administrativas dos empregados públicos. Dereitos economicos e seguridade social. Réxime de incompatibilidades.30.- Prevención de riscos laborais: marco legal e desenvolvemento normativo da prevencion de riscos.1- Instrumentos para a consecución da igualdade no traballo segundo a Lei 2/2007, de 28 de marzo, do traballo en igualdade das mulleres de Galicia: Principios xerais. Actividades laborais feminizadas.2- Lei 11/2007, de 27 de xullo, galega para a prevención e o tratamento integral da violencia de xénero: Disposicións xerais. Medidas de protección e asistencia no ámbito sanitario e psicolóxico fronte á violencia de xénero.3- Organización do sistema de protección e asistencia integral especializada fronte á violencia de xénero en Galicia.4- Lei 13/2008, de 3 de decembro, de servizos sociais de Galicia: Titulares do dereito de acceso aos servizos sociais. Dereitos e Deberes das persoas usuarias.5- O sistema galego de servizos sociais: Estrutura do sistema.6- A abordaxe da situación de emerxencia desde a atención primaria municipal: Definición. Ámbito de aplicación. Persoas beneficiarias.7- Decreto 182/2004, de 22 de xullo, polo que se regula nos Centros de Información ás Mulleres e se establece nos requisitos para o seu recoñecemento e funcionamento: Definición, principios reitores e función dos CIM na rede asistencial galega. Requisitos para o seu funcionamento.8- II Plan de Igualdade de Oportunidades entre Mulleres e Homes do Concello de Arteixo.9- L. O. 15/1999, de 13 de decembro, de Protección de Datos de carácter persoal: Consentimento do afectado. Datos especialmente protexidos. Datos relativos á saúde.10- Código deontolóxico para a psicoloxía: Intervención. Obtención e uso da información no exercicio da profesión de psicoloxía.11- Lei 39/2006, de 14 de decembro, de promoción da autonomía persoal e atención ás persoas en situación de dependencia: Obxecto. Definicións. Principios. Dereitos e obrigas. Titulares de dereito 12- Plan Concertado: Obxectivos. Compromisos. Prestacións básicas.13- Decreto 99/2012, de 16 de marzo: Servizos Sociais Comunitarios en Galicia: Programas e servizos sociais comunitarios básicos. Programa de valoración orientación e información.14- Servizo de Educación e apoio Familiar en Galicia: Natureza. Obxectivos. Persoas destinatarias 15- Lei 3/2011, de 30 de xuño, de Apoio á familia e á convivencia en Galicia: A situación de risco e desamparo.16- Puntos de Encontro Familiar en Galicia: Definición. Obxectivos. Persoas usuarias. Tipos de intervención.17- Gabinetes de Orientación Familiar en Galicia: Obxecto. Obxectivos. Principios de actuación.18- Programas de Acollemento Familiar en Galicia.19- A Adopción como medida de protección na comunidade autónoma galega.20- Mediación familiar: Campo de actuación. Contido da mediación.21- Familia e Infancia no Sistema dos Servizos Sociais: Familias de Especial Consideración.22- Intervención en casos de maltrato infantil.23- Mulleres vítimas de violencia de xénero con enfermidade mental grave: detección e intervención.24- Procedementos de actuación con mulleres no ámbito sanitario: condicións da interrupción voluntaria do embarazo.25- Servizo telefónico de Atención e Protección para vítimas da violencia de xénero, (ATENPRO): Descrición. Obxectivos. Requisitos de aceso.26- Dereitos das mulleres vítimas de violencia de xénero.27- Dereitos das mulleres inmigrantes vítimas de violencia de xénero.28- Orde de Protección das vítimas da violencia doméstica: Definición e medidas cautelares. Fases.29- Intervención psicolóxica na violencia de xénero: Estratexias básicas no deseño da intervención.30- Síndrome da muller maltratada: Teoría do ciclo da violencia. Consecuencias físicas e psicopatolóxicas do maltrato na muller.31- As consecuencias da violencia de xénero no desenvolvemento afectivo da vítima.32- Intervención psicolóxica sobre a violencia: promoción da resiliencia.33- Programa de prevención e asistencia ás vítimas de trata de mulleres.34- Intervención social con vítimas de violencia de xénero: Actuación dos/as profesionais nos Servizos Sociais para a atención de mulleres que sofren violencia de xénero.35- Indicadores para a detección dos malos tratos dende a perspectiva da Intervención social con vítimas de violencia de xénero.36- O rol profesional do/a psicólogo/a da intervención social.37- Intervención psicolóxica con fillos/as de nais vítimas de violencia: Consecuencias nos menores. Factores mediadores nos efectos da exposición á violencia.38- Intervención psicolóxica con fillos/as de nais vítimas de violencia I: Teorías explicativas dos efectos da violencia. Técnicas de intervención psicolóxica.39- Intervención psicolóxica con fillos/as de nais vítimas de violencia II: Valoración inicial. Avaliación do risco.40- Figuras legais de protección de menores: A tutela e a garda.41- Protocolo de intervención dos equipos técnicos do menor: Procedemento xeral do equipo de urxencias e primeira valoración.42- Adopción: Problemas clínicos das persoas adoptadas relacionados co proceso de adopción.43- O tratamento do fenómeno da prostitución a través dos distintos enfoques teóricos.44- Trata de seres humáns: Concepto. Derivación das vítimas de trata.45- Síndrome de Estocolmo como secuela psicolóxica do exercicio da prostitución: Distorsións cognitivas, emocionais e conductuais.46- Maltrato entre iguais a través de dispositivos móbiles ou internet: Compoñentes do Ciberbullying.47- Síndrome de Burnout ou queime profesional: Síntomas.48- Programa de Atención Psicolóxica para homes con problemas de control e violencia no ámbito familiar: Características.49- Boas prácticas nos programas dirixidos a homes agresores.50- O cliente da trata de nenos/as e adolescentes: Factores persoais, familiares, socioeconómicos e socioculturais.51- O explotador económico e as redes de trata de persoas: Organización funcional. Características. Mecanismos de control sobre as vítimas.52- Tratamento psicolóxico da dor crónica.53- Fases da enfermidade crónica segundo o modelo de Rolland.54- Entrevista motivacional: Principios xerais.55- Técnicas de terapia: As preguntas de escala. O eloxio.56- -Técnicas de terapia I: A capacidade de manobra do/a terapeuta.57- -Técnicas de terapia II: A postura do/a paciente.58- -A finalización do tratamento desde a terapia breve.59- A posición do/a profesional na intervención con familias: variantes segundo o modelo estrutural. As preguntas como instrumentos de intervención.60- Terapia Familiar Breve: Usos da linguaxe nas sesións.61- A construción de narrativas alternativas na terapia: Obxectivos. Proceso de externalización.62- Xenograma: Trazado da estrutura familiar. Rexistro da información. Representación de relacións.63- Base relacional do apego seguro na infancia: Construcción. Intervencións xerais dende un servizo de atención especializado.64- Abuso sexual na infancia: Concepto. Consecuencias psicolóxicas. Obxectivos da intervención psicolóxica.65- Principio de Mainstreaming: Incorporación da perspectiva de xénero na intervención social. Orixe e concepto de mainstreaming. Principio de Igualdade de Oportunidades.66- O informe psicolóxico: Características. Tipos.66-A psicoloxía Comunitaria: Características. Metodoloxía. Funcións do/a psicólogo/a comunitario.67-A psicoloxía Comunitaria I: Obxectivos. Ámbitos de actuación.68-Actitudes iniciais das familias ante os servizos sociais: Tipos. Directrices xerais para os/as profesionais.69-Sistema familiar: Definición. Estrutura. Funcións.70-Sistema familiar I: Dinámica familiar. Ciclo vital familiar e crises evolutivas asociadas.71-Abordaxes de intervención ante conflitos familiares e maritais: intervención familiar, orientación e consello psicolóxico.72-Equipos técnicos do menor: Características e funcións.73-Metodoloxía da intervención dos equipos técnicos de menores: Procedemento xeral de actuación. Metodoloxías de intervención específicas.74-Desenvolvemento evolutivo do neno/a na primeira infancia: Desenvolvemento emocional, e social nos dous primeiros anos.75-Desenvolvemento evolutivo do neno/a na segunda infancia: Desenvolvemento persoal e social na idade preescolar.76-Evolución do xogo durante a infancia.77-Desenvolvemento afectivo, emocional e social na adolescencia: Relacións coa familia.78-Desenvolvemento evolutivo na adolescencia: Relacións sociais co grupo de iguais e amigos.79-Alteracións propias da idade escolar: Atraso e fracaso escolar. Definicións. Factores predispoñentes.80-Prevención da conduta aditiva: Definición. Obxectivos. Tipos de prevención.81-Prevención da conduta aditiva I: Estratexias.82-Malos tratos á infancia: Definición. Tipoloxía.83-Consecuencias do maltrato infantil segundo as etapas evolutivas.84-Problemática social e asistencial do/as enfermos/as psicóticos/as.85-Atención temperá: Obxectivos. Principios.86-A terceira idade: O proceso de envellecemento.87-Terceira idade I: Necesidades sociais e humanas no envellecemento.88-Trastornos da alimentación: Patrón comportamental característico. Tratamento psicoterapeútico.89-Intervencións sistémicas na infancia: Obxectivos. Actitude terapéutica.90-A influencia do apego e estilos educativos familiares no desenvolvemento social na infancia.91-Dimensións da alianza de traballo con familias segundo o modelo SOATIF (Sistema de observación da alianza terapéutica en intervención familiar) 92-Construción de metas e obxectivos na intervención familiar: Como definir os obxectivos coa familia.93-O traballo co alcohol desde a terapia breve de familia: A personalización da tarefa na intervención.94-A fobia escolar: Definición e tratamento.95-Os coidados primarios no dolo: Obxectivos e técnicas.96-As emocións no dolo: Estratexias de intervención para a rabia e a tristura.97-As consecuencias do coidado informal sobre a persoa coidadora.98-Programas de intervención para aliviar a carga da persoa coidadora.99-Síndrome da persoa coidadora ou Burnout: Causas e consecuencias. Fases. Arteixo, 6 de marzo de 2014 ALCALDE-PRESIDENTE Por delegación, Decreto 989/2011 Asdo.: José María Sánchez Novo CONCELLEIRO DE PERSOAL E RR. HH.